label_title: Campionat d'Europa d'atletisme en pista coberta de 2019
label_desc: El XXXV Campionat d'Europa d'Atletisme en Pista Coberta se celebrà a Glasgow (Escòcia) entre l'1 i el 3 de març de 2019 sota l'organització de l'Associació Europea d'Atletisme (EAA) i la Federació Britànica d'Atletisme. Alguns esdeveniments a destacar van ser el rècord europeu en 400 metres del noruec Karsten Warholm o les millors marques mundials de l'any realitzades per l'espanyol Jorge Ureña (heptatló) i la suïssa Léa Sprunger (400 metres). També va destacar la participació en els 400 metres de l'aragonesa Salma Paralluelo, de només 15 anys i 108 dies, que es va convertir en la segona atleta més jove de la història a competir en aquest campionat.